Савецкі раён (Гомель)

Савецкі раён () — адміністрацыйна-тэрытарыяльная адзінка (гарадскі раён) у складзе горада Гомеля. Размешчаны ў заходняй частцы Гомеля. Заснаваны ў 1973 годзе.

Плошча — больш за 5.100 гектараў. Насельніцтва — больш за 177.000 чалавек (1999 год), што складае 37 % усяго насельніцтва Гомеля.

Асноўныя вуліцы раёна — Рэчыцкая шаша, вуліца Барыкіна, праспект Кастрычніка і працяглая ўздоўж усяго раёна вуліца Багдана Хмяльніцкага.

У раёне 196 вуліц. Працягласць дарог — 172 км. Плошча зялёнай зоны — 671,1 гектара; 3 паркі і 22 скверы. Буйнейшы вадаём (акрамя ракі Сож) — Любенскае возера. Буйнейшыя прамысловыя прадпрыемствы раёна: ААА «Гомельскі хімічны завод», ААТ «Гомельскі ліцейны завод „Цэнтраліт“», ЗАА «Гомельскі вагонабудаўнічы завод», ААА «Гомельскі завод пускавых рухавікоў імя П. К. Панамарэнкі».

 Гісторыя 
Тэрыторыю за палатном Лібава-Роменскай чыгункі пачалі забудоўваць яшчэ ў канцы XIX ст., але аблічча раёна станам на 2025 год пачало фармавацца за некалькі дзесяцігоддзяў да 1973 года. Пасля заканчэння Другой Сусветнай вайны, з погляду на планы перспектыўнага развіцця Гомеля, прынялі рашэнне ператварыць вуліцу Будзённага (цяпер — Барыкіна) і Батарэйную (цяпер — Багдана Хмяльніцкага) у галоўныя вуліцы заходняй часткі Гомеля.

У 1962 годзе прынялі рашэнне стварыць на захадзе Гомеля прамысловую зону. Таксама ў 1960-я гады створаны такія прадпрыемствы як «Хімзавод», «Радыёзавод», «Цэнтраліт». Паралельна пачалася пабудова панэльных мікрараёнаў для працаўнікоў гэтых заводаў. Адкрываецца першая вышэйшая навучальная ўстанова ў раёне — факультэт Маскоўскага кааператыўнага інстытута (цяпер — Беларускі гандлёва-эканамічны ўніверсітэт спажывецкай кааперацыі). У гэты час пачынае фарміравацца будуючы Рэчыцкі праспект (тады Рэчыцкая шаша). Да раёна далучаюць пасёлкі Сонечны і Паўлава, вёску Падгорную.

Да 1973 года, калі Вярхоўны Савет БССР прыняў рашэнне стварыць новы раён, паспелі пабудавацца заводы гандлёвага абсталявання, пускавых рухавікоў, электрамеханічны, а таксама фабрыкі «Чырвоная зорка» і «Прагрэс». Таксама ў 1970-я гады ў раёне з’явіўся Кааператыўны інстытут, Палац культуры Хімзавода, кінатэатры Кастрычнік і Ракета (як кінатэатр станам на 2025 год ужо не працуе). Да раёна далучана вёска Ляшчынец.

У 1980-я гады запускаюць малаказавод і ЦЭЦ-2, у Савецкім раёне будуюць новы галоўны корпус для рэарганізаванага Політэхнічнага ўніверсітэта (цяпер — Гомельскі дзяржаўны тэхнічны ўніверсітэт імя П. В. Сухога). У 1983 годзе да раёна далучаны пасёлак Спутнік Міра.

У 1990-я гады ідзе забудова ўздоўж Рэчыцкай шашы — мікрараёнаў № 50, 51, 52. Тым самым часам у Гомеля з’явіўся мікрараён-спадарожнік з індывідуальнай забудовай «Прыбар-Заходні», ён размясціўся за 10 км на захад ад Гомеля на тэрыторыі вёскі Прыбар, і адміністратыўна быў далучаны да Савецкага раёна.

У 2000-я гады да раёна далучаюць вёску Давыдаўка.

У сярэдзіне 2010-х пачынаюць забудову мікрараёна № 59 «Шведская Горка».

 Галерэя 

 Крыніцы 

 Літаратура 
 Гомель. Энциклопедический справочник. — Мн.: БелСэ, 1991. — 527 с.

 Спасылкі 

 Афіцыйны сайт Адміністрацыі Савецкага раёна 
 Савецкі раён (газета) 

Катэгорыя:Раёны Гомеля